2020.جی ایلده جان‌لی‌لارین 3ده 2سینین یوخ اولابیله‌جگی اؤن گؤرولور.
دونیا طبیعتی قوروما وقفی (WWF) طرفین‌دن ایکی ایلده بیر حاضرلانان و دونیانین مؤوجود وضعیتینی اؤزتله‌ین یاشایان گزه‌گن راپوروندا، 1970-2012 ایللری آراسیندا اونورغا‌لی جان‌لی ساییسیندا (ممه‌لی‌لر، بالیق‌لار، قوش‌لار، ایکی یاشام‌لی‌لار، سورونن‌لر) اورتالاما یوزده 58‌لیک بیر دوشوش اولدوغو وورغولاندی.
بو آزالمانین، قورودا یاشایان نؤوع‌لرین ساییسیندا یوزده 38‌لیک، دنیزده یاشایانلارین ساییسیندا یوزده 36لیک، شیرین سودا یاشایانلارین ساییسیندا ایسه یوزده 81‌لیک بیر دوشوش معناسینا گلدیگی ایفاده ائدیلن راپورودا، هئچ بیر تدبیر آلینماز و بو پروسه داوام ائدرسه، 2020 اعتباریله دونیا‌داکی جان‌لی ساییسی‌نین یوزده 67سی‌نین (تخمینا 3-ده 2سی) تامامیله یوخ اولابیله‌جیی ایفاده ائدیلدی.
بیلیم اینسان‌لاری‌نین "آنتروپوسن" آدی وئریلن یئنی بیر ژئولوژیک چاغا گیریلدیگینی وورغولادیغی یازیلان راپوردا، بو چاغدا اینسان ائتکی‌سی ایله ایقلیمین سرعتله دییشدیگی، اقیانوس‌لارین اسیدلندیگی، جان‌لی توپلولوقلارین یوخ اولدوغو و بوتون بو دییشیک‌لیک‌لرین بیر اینسانین یاشام سوره‌جی ایچری‌سینده اؤلچوله‌بیله‌جک بیر سرعتله باش وئردیگی قید ائدیلدی.
راپوردا، دونیا‌داکی جان‌لی حیاتینی یوخ اولوشا سورکله‌ین 5 بؤیوک تهدید اولدوغو ایره‌لی سوروله‌رک، "یاشایان گزه‌گن راپورو 2016، جان‌لی حیاتینی تهدید ائدن بئش بؤیوک پروبلئمه دقت چئکیر؛ یاشاییش یئری یوخ اولوشو و پوزولماسی، نؤوع‌لرین آشیری توکه‌تیمی (هم حیوان، هم بیتکی)، چیرک‌لی‌لیک، ایستیلاچی تۆر‌لر و خسته‌لیک‌لر و ایقلیم دییشیک‌لیگی" دئییلدی.
WWF تورکیه باش مودورو تولگا باشتاک، 2014ده یاییملانان یاشایان گزه‌گن راپوروندا تۆر‌لرین اسایی‌سین‌داکی دوشوشون یوزده 52 اولدوغونو خاطیرلادا‌راق، بو اورانین ایکی ایل ایچینده یوزده 58 اولاراق آرتدیغینی وورغولادی.
